**Výbor Národnej rady Slovenskej republiky**

**pre ľudské práva a národnostné menšiny**

 56. schôdza výboru

 Č. CRD-1127/2015

**188**

**Uznesenie**

**Výboru Národnej rady Slovenskej republiky**

**pre ľudské práva a národnostné menšiny**

z 10. septembra 2015

k vládnemu návrhu zákona o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1572)

**Výbor Národnej rady Slovenskej republiky**

 **pre ľudské práva a národnostné menšiny**

**súhlasí**

s vládnym návrhom zákona o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1572),

**odporúča**

Národnej rade Slovenskej republiky vládny návrh zákona o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1572) **schváliť s pripomienkami**, uvedenými v prílohe tohto uznesenia,

**ukladá**

predsedovi výboru informovať gestorský Výbor Národnej rady Slovenskej republiky pre verejnú správu a regionálny rozvoj o prijatom uznesení.

Peter Pollák Rudolf Chmel

overovateľ predseda výboru

**Príloha**

**k uzneseniu Výboru NR SR pre ľudské práva a národnostné menšiny č. 188**

Pripomienky k vládnemu návrhu zákona o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov (tlač 1572)

K čl. I § 1

Čl. I §1 znie:

„Tento zákon upravuje odňatie vlastníckeho práva, obmedzenie vlastníckeho práva k pozemku alebo ku stavbe, zriadenie, obmedzenie, zrušenie práva zodpovedajúceho vecnému bremenu k pozemku alebo ku stavbe, obmedzenie, zrušenie práv tretích osôb k pozemku alebo ku stavbe, ak je to nevyhnutné pre uskutočnenie stavby alebo opatrenia v nevyhnutnej miere, vo verejnom záujme a na účel podľa osobitných zákonov a za primeranú náhradu.“

Legislatívno-technická pripomienka, ktorou zákon upravuje všetky zásahy do vlastníckeho práva bez alternácie.

K čl. I § 2 ods. 2

V čl. I § 2 ods. 2 sa slová „tie sa preukazujú“ nahrádza slovami „ten sa preukazuje“.

Legislatívno-technická pripomienka. Preukazuje sa súlad a nie ciel alebo zámer, ako to vyplýva aj z dôvodovej správy.

K čl. I § 3 ods. 1

V čl. I §3 ods. 1 úvodná veta znie:

„Bezvýslednosť pokusu o nadobudnutie vlastníckeho práva k pozemku alebo ku stavbe, o zriadenie, obmedzenie, zrušenie práva zodpovedajúceho vecnému bremenu k pozemku alebo stavbe, obmedzenie, zrušenie práv tretích osôb k pozemku alebo ku stavbe dohodou sa preukazuje“

Legislatívno-technická pripomienka zjednocuje spôsob preukazovania snahy dosiahnuť účel vyvlastnenia dohodou pre všetky zásahy do vlastníckeho práva.

K čl. I § 3 ods. 2 písm. a)

V čl. I § 3 ods. 2 písm. a) sa slová „známy jeho pobyt“ nahrádzajú slovami „známe miesto jeho trvalého pobytu alebo sídlo“.

Legislatívno-technická pripomienka, ktorou sa upresňuje pojem zaužívaný v iných právnych predpisoch (napr. zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom).

K čl. I § 3 ods. 2 písm. c)

V Čl. I § 3 ods. 2 písm. c) sa vypúšťa poznámka pod čiarou.

Nasledujúce odkazy na poznámky pod čiarou sa primerane prečíslujú.

Legislatívno-technická pripomienka. Poznámka pod čiarou je nesprávne uvedená nakoľko § 70 katastrálneho zákona neupravuje konanie, na ktoré odkazuje ustanovenie zákona o vyvlastnení.

K čl. I § 3 ods. 3 písm. a) a b)

V čl. I § 3 ods. 3 písm. a) a b) sa za slová „upozornenie o tom,“ vkladá slovo „že“.

Gramatická úprava textu.

K čl. I § 3 ods. 3 písm. a)

V čl. I § 3 ods. 3 písm. a) sa slová „dohody odmietnutý“ nahrádzajú slovami „dohody za odmietnutý“.

Gramatická úprava textu.

K čl. I § 4 ods. 6

V čl. I § 4 ods. 6 v úvodnej vete sa slová „a v“ nahrádzajú slovami „alebo v“.

Legislatívno-technická úprava, ktorou sa zjednocuje formulácia použitá v čl. I § 4 ods. 5.

K čl. I § 4 ods. 6 písm. c)

V čl. I § 4 ods. 6 písm. c) sa slovo „zániku zmluvného vecného bremena“ nahrádza slovami „obmedzenia alebo zrušenia práva zodpovedajúcemu vecnému bremenu“.

Legislatívno-technická pripomienka, ktorou sa zjednocuje formulácia použitá v návrhu zákona (napr. § 1).

K čl. I § 5 ods. 1

V čl. I § 5 ods. 1 v prvej vete sa za slovom „bremenu“ vypúšťa čiarka a slová „s ktorej vlastníctvom je spojené právo zodpovedajúce vecnému bremenu“.

Legislatívno-technická pripomienka, ktorou sa vypúšťajú zmätočné a nadbytočné slová.

K čl. I § 6 ods. 3

V čl. I § 6 ods. 3 v poslednej vete sa za tretím slovom „domu“ vypúšťa čiarka a slová „najdlhšie však dva roky.“.

Časové obmedzenie úhrady nájomného je neprípustné pre prípad, ak vyvlastniteľ nezaobstaral v zákonnej dvojročnej lehote náhradné bývanie pre vyvlastneného, čo reálne hrozí najmä v prípade obstarania náhradného bytu alebo rodinného domu výstavbou.

K čl. I § 6 ods. 7

V čl. I § 6 ods. 7 sa slová „jej pobyt nie je známy“ nahrádzajú slovami „nie je známa adresa jej trvalého pobytu alebo adresa jej sídla“.

Legislatívno-technická pripomienka, ktorou sa ktorou sa zosúlaďuje pojem, ktorý bude použitý v novom Civilnom sporovom poriadku (§ 14 a 15 zákona č. 160/2015 Z. z.).

K čl. I § 6 ods. 8

V čl. I § 6 ods. 8 sa slovo „správcovi“ nahrádza slovami „správcovi lesných pozemkov podľa osobitného predpisu“.

Legislatívno-technická úprava ktorou sa odstraňuje normatívny charakter poznámky pod čiarou č. 8.

K čl. I § 8 ods. 1

V čl. I § 8 ods. 1 sa slovo „Účastníci“ nahrádza slovom „Účastníkmi“.

Gramatická úprava textu.

K čl. I § 8 ods. 1 písm. d)

V Čl. I § 8 ods. 1 sa vypúšťa písm. d) a písm. e) sa označuje ako písm. d).

Legislatívno-technická pripomienka, ktorou sa vypúšťa zmätočné a nadbytočné ustanovenie.

K čl. I § 8 ods. 2

V čl. I § 8 ods. 2 sa slová „miesto jeho pobytu nie je známe“ nahrádzajú slovami „nie je známe miesto jeho trvalého pobytu alebo sídlo“.

Legislatívno-technická pripomienka, ktorou sa upresňuje pojem zaužívaný v iných právnych predpisoch (napr. zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom).

K čl. I § 8 ods. 2

V čl. I § 8 ods. 2 sa za slovo „správca“ vkladajú slová „podľa osobitného predpisu“.

Legislatívno-technická úprava ktorou sa odstraňuje normatívny charakter poznámky pod čiarou č. 8.

K čl. I § 9 ods. 2 písm. a) 1. a 2. bod

V čl. I § 9 ods. 2 písm. a) 1. a 2. bod sa slová „miesto trvalého pobytu“ nahrádzajú slovami „adresu trvalého pobytu“ a slová „adresu miesta podnikania“ sa nahrádzajú slovami „adresu sídla“.

Legislatívno-technická úprava ktorou sa zosúlaďuje pojem, ktorý bude použitý v novom Civilnom sporovom poriadku (§ 14 a 15 zákona č. 160/2015 Z. z.).

K čl. I § 9 ods. 2 písm. b) 2. bod

V čl. I § 9 ods. 2 písm. b) 2. bod sa slová „miesto trvalého pobytu“ nahrádzajú slovami „adresu trvalého pobytu“ a slová „adresu miesta podnikania“ sa nahrádzajú slovami „adresu sídla“.

Legislatívno-technická úprava ktorou sa zosúlaďuje pojem, ktorý bude použitý v novom Civilnom sporovom poriadku (§ 14 a 15 zákona č. 160/2015 Z. z.).

K čl. I § 9 ods. 2 písm. c) 2. bod

V čl. I § 9 ods. 2 písm. c) 2. bod sa slová „miesto trvalého pobytu“ nahrádzajú slovami „adresu trvalého pobytu“ a slová „adresu miesta podnikania“ sa nahrádzajú slovami „adresu sídla“.

Legislatívno-technická úprava ktorou sa zosúlaďuje pojem, ktorý bude použitý v novom Civilnom sporovom poriadku (§ 14 a 15 zákona č. 160/2015 Z. z.).

K čl. I § 9 ods. 2 písm. d)

V čl. I § 9 ods. 2 písm. d) sa slovo „nehnuteľnosti“ nahrádzajú slovom „nehnuteľnosť“.

Gramatická úprava.

K čl. I § 10 ods. 2 písm. b)

V čl. I § 10 ods. 2 písm. b) sa slová „osobné údaje vyvlastniteľa“ nahrádzajú slovami „údaje o vyvlastniteľovi v rozsahu údajov podľa § 9 ods. 2 písm. a)“.

Legislatívno-technická úprava ktorou sa precizuje zoznam zverejňovaných údajov o vyvlastniteľovi a zosúlaďuje sa s terminológiou § 13 ods. 4 písm. a).

K čl. I § 13 ods. 2 písm. f)

V čl. I § 13 ods. 2 písm. f) sa vypúšťajú slová „vo veci“.

Legislatívno-technická úprava. Vypustenie nadbytočných slov.

K Čl. I § 9 ods. 3 písm. a)

V Čl. I § 9 ods. 3 písm. a) sa za slová „výpis z listu vlastníctva k nehnuteľnosti“ vkladajú slová „nie starší ako tri mesiace,“

Legislatívno-technická poznámka v rámci pravdivosti predkladaných dokladov obmedzila ich aktuálnosť konkrétnou lehotou.

K čl. I § 13 ods. 3 písm. b)

V čl. I § 13 ods. 3 písm. b) sa slovo „pohľadávkach“ nahrádza slovom „nárokoch“.

Legislatívno-technická úprava ktorou sa zosúlaďuje pojem použitý v návrhu zákona (čl. I § 10 ods. 6).

K čl. I § 13 ods. 4 písm. a)

V čl. I § 13 ods. 4 písm. a) sa vypúšťa slovo „osobné“.

Legislatívno-technická úprava.

K čl. I § 17 ods. 1 až 4

V čl. I § 17 ods. 1 až 4 sa slovo „žiadosť“ vo všetkých tvaroch nahrádza slovom „návrh“ v príslušnom tvare.

Legislatívno-technická úprava. Zjednocuje sa pojem použitý v návrhu zákona (napr. čl. I § 9).

K Čl. II bod 1. § 17 ods. 1

V Čl. II § 17 ods. 1 sa slová „Písomný návrh“ nahrádzajú slovami „Písomná výzva“.

Legislatívno-technická pripomienka zjednocuje formuláciu použitú v zákone č. 135/1961 v znení neskorších predpisov.

K čl. VII bod 1. § 10a

V čl. VII bod 1. § 10a sa vypúšťajú slová „(ďalej len „adresát“)“.

Legislatívno-technická úprava. Vypúšťa sa legislatívna skratka, ktorá sa v návrhu zákona ani v pôvodnom zákone nepoužíva.

K čl. VII bod 1. § 10a

V čl. VII bod 1. § 10a sa vypúšťa posledná veta.

Vypúšťa sa nadbytočné ustanovenie. Obsah tohto ustanovenia sa aplikuje na základe všeobecnej aplikácie správneho poriadku v zmysle § 11 ods. 2 zákona č. 513/2009 Z. z. o dráhach (čl. VII 2. bod návrhu zákona).

K čl. VII bod 1

V čl. VII bod 1 v poznámke pod čiarou č. 4a sa slová „§ 4 ods. 3“ nahrádzajú slovami „§ 3 ods. 3“.

Legislatívno-technická úprava. Oprava nesprávneho odkazu.